Koltiŝevo

Koltiŝevo - en cirilaj literoj Колтышево - estas vilaĝo en la distrikto Solneĉnogorsk de la Moskva provinco en Rusio. La vilaĝo estas parto de la kampara setlejo Krivcovo (Кривцово). En 2010 en Koltiŝevo vivis 89 loĝantoj.

En la Esperanto-movado la vilaĝo konatiĝis en 2014, kiam tie okazis la unua ekster-slovakia sesio de la internacia lingvolerna renkontiĝo Somera Esperanto-Studado (SES). La kursaron en Koltiŝevo partoprenis 87 personoj de 10 landoj.La unua SES ekster Slovakio En la organiza teamo estis krom E@I ankaŭ Moskva Esperanto-Asocio "MASI" kaj Rusia Esperantista Unio. Krom instruado de Esperanto estis provizitaj ankaŭ kurso pri tradukado kaj de la rusa lingvo.

 Referencoj 

Kategorio:Vilaĝoj de Moskva provinco